armvectores/hy_wikipedia_2023 huggingface dataset:
Ալիշա Իտկին

Ալիշա Էնն Իտկին (անգլ.՝ Alisha Ann Itkin, ամուսնությունից հետո՝ Ալիշա Սինամոն (անգլ.՝ Alisha Cinamon), ապրիլի 16, 1968(1968-04-16), Բրուքլին, Նյու Յորք, Նյու Յորք, ԱՄՆ), ամերիկացի փոփ–երգչուհի և կոմպոզիտոր։ Հայտնի է բեմական Ալիշա անունով։ Տ տեղի դեռահասների շրջանում հայտնի էր 1980–ական թվականների վերջին։


== Կենսագրություն ==
Ալիշա Իտկինը ծնվել է Նյու Յորքի Բրուքլին թաղամասում։ Նա իր ընտանիքում հինգ զավակներից չորրորդն է։ 14 տարեկանում Ալիշայի ծնողները, ովքեր հետաքրքրվում էին շոու–բիզնեսով, նրան համոզում են ելույթ ունենալ երաժշտական համերգներից մեկում, ինչպես նաև տեղական ռոք խմբի մասնակցությամբ ձայնագրում են նրա երգի դեմո տարբերակը։
Երիտասարդ երգչուհու կարողությունները գնահատում են «Vanguard Records»–ի պրոդյուսեր Մարկ Բերրիի կողմից, ում հետ համագործակցությամբ երգչուհին ձայնագրում է իր «All Night Passion» դեբյուտային սինգլը, որը միանգամից հաջողության է հասնում ամերիկյան չարտերում։ Ալիշայի հաջորդ սինգլները ևս մտել են հիթ–շքերթների մեջ, սակայն հատուկ հաջեղության է հասել «Baby Talk» ստեղծագործությունը, որը եղել է «Billboard Dance Music/Club» հիթ–շքերթի առաջին հորիզոնականում։ Բացի դրանից, 1985 թվականին Ալիշան ճանաչվել է «ամենախոստումնալից նոր երգչուհին» ըստ «Cashbox» երաժշտական ամսագրի։
Հայտնի պարբերականները Ալիշային մեծ ապագա էին կանխատեսում` համեմատելով նրան Մադոննայի և Բարբարա Սթրեյզանդի հետ։ Սակայն 1990 թվականին նրա «Bounce Back» սինգլն արդեն վերջին անգամ հայտնվել է հիթ–շքերթի առաջին տասնյակում, որից հետո երգչուհին թողարկել է միայն երկու սինգլ։ Դրանցից վերջինը` «You Wanna Be A Star (Superstar)», որ թողարկվել է 1999 թվականին, դարձել է «Սուպերաստղ» ֆիլմի սաունթրեք։


== Սկավառակագրություն ==


=== Ալբոմներ ===
«Alisha» (1985) –  Նիդերլանդներ NED #59
«Nightwalkin’» (1987)
«Bounce Back» (1990) –  ԱՄՆ US Billboard 200 #166


=== Սինգլներ ===
«All Night Passion» (1984) –  ԱՄՆ US R&B #84, US Pop #103,  Նիդերլանդներ NED #37
«Too Turned On» (1985) –  ԱՄՆ US Hot Dance Music/Maxi-Singles Sales #7, US Dance Music/Club Play Singles #6
«Stargazing» (1985) –  ԱՄՆ US Hot Dance Music/Maxi-Singles Sales #50, US Dance Music/Club Play Singles #16
«Baby Talk» (1985) –  ԱՄՆ US Billboard Hot 100 #68, US Hot R&B/Hip-Hop Singles & Tracks #75, US Hot R&B/Hip-Hop Singles & Tracks #2, US Dance Music/Club Play Singles #1,  Շվեյցարիա SWI #23,  Գերմանիա GER #19,  Ֆրանսիա FRA #19,  Նիդերլանդներ NED #9,  Բելգիա BEL ( Ֆինլանդիա Vl) #2
«Boys Will Be Boys» (1985)
«Into My Secret» (1987) – ԱՄՆ US Billboard Hot 100 #97«Into My Secret (Remix)» (1987)   ԱՄՆ US Hot Dance Music/Maxi-Singles Sales #15, US Dance Music/Club Play Singles #9
«Let Your Heart Make Up Your Mind» (1987)   ԱՄՆ US Hot Dance Music/Maxi-Singles Sales #35, US Dance Music/Club Play Singles #23
«I Don’t Know What Comes Over Me» (1987)
«Wrong Number» (1990)
«Bounce Back» (1990)   ԱՄՆ US Billboard Hot 100 #54, US Hot Dance Music/Maxi-Singles Sales #26, US Dance Music/Club Play Singles #10
«Wherever The Rhythm Takes Me» (1996)
«You Wanna Be A Star (Superstar)» (1999)


== Ծանոթագրություններ ==
Աշոտ Սմբատյան (դիվանագետ)

Աշոտ Գվիդոնի Սմբատյան (ապրիլի 30, 1969(1969-04-30), Երևան, Հայկական ԽՍՀ, ԽՍՀՄ), հայ մաթեմատիկոս, դիվանագետ։ Գերմանիայի Դաշնային Հանրապետությունում Հայաստանի Հանրապետության արտակարգ և լիազոր դեսպան (2015-2021)։
Սմբատյանի պաշտոնավարման առաջին տարում Բունդեսթագը ճանաչել է Հայոց ցեղասպանությունը։


== Կենսագրություն ==
1985-1991 թվականներին սովորել և ավարտել է Երևանի պետական համալսարանի մաթեմատիկայի ֆակուլտետը, 1990-1991 թվականներին՝ Դրեզդենի տեխնիկական համալսարանի մաթեմատիկայի ֆակուլտետը, 1991-1993 թվականներին՝ Լայպցիգի համալսարան (ասպիրանտուրա), 1993-1997 թվականներին՝ Բեռլինի համալսարանի տնտեսագիտական ֆակուլտետը։ Ծառայել է խորհրդային բանակում։
1991-1993 թվականներին աշխատել է Գերմանական AVX/SIEMENS ընկերության գիտահետազոտական բաժնում, 1994-1996 թվականներին եղել Բեռլինի Հումբոլդտի անվան համալսարանի մաթեմատիկայի ֆակուլտետի գիտաշխատող, 1996-1997 թվականներին դասավանդել է Բեռլինի գիտության և կրթության սենատին առընթեր համալսարանի մաթեմատիկական քոլեջում։ 1997-2008 թվականներին եղել է Գերմանիայում Հայաստանի Հանրապետության դեսպանության
գրասենյակի վարիչ, 2005-2009 թվականներին՝ Գիտության և կրթության սենատին կից արտերկրի ավարտական վկայականների գնահատման և ատեստավորման փորձագիտական խորհրդի անդամ, 2009 թվականին՝ Հայաստանի Հանրապետության արտաքին գործերի նախարարության խորհրդատու, փորձագետ։ 2010-2011 թվականներին զբաղվել է դասախոսական և խորհրդատվական գործունեությամբ։ 2011–2013 թվականներին եղել է Հայաստանի Հանրապետության արտաքին գործերի նախարարության Եվրոպայի վարչության առաջին քարտուղար, 2014–2015 թվականներին՝ Գերմանիայում ՀՀ դեսպանության խորհրդական, փոխդեսպան։ 2015 թվականին ՀՀ նախագահի հրամանագրով նշանակվել է Գերմանիայի Դաշնային
Հանրապետությունում Հայաստանի Հանրապետության արտակարգ և լիազոր դեսպան (նստավայրը` Բեռլին)։ 2022 թվականին նշանակվել է Վրաստանում Հայաստանի Հանրապետության արտակարգ և լիազոր դեսպան (նստավայրը՝ Թբիլիսի)։
Գիտական աշխատությունների և հոդվածների հեղինակ է։


== Գերմանիայում հայկական մաֆիայի հետ առնչության մեղադրանքներ ==
2008 թվականին Գերմանիայի դաշնային հետախուզությունը կասկածներ է ունեցել, որ Սմբատյանը առնչություն ունի հայկական մաֆիայի հետ, սակայն քրեական ոստիկանությունը դրանք չի հաստատել։ 2018 թվականի նոյեմբերին Սմբատյանի փաստաբանների միջնորդությամբ Բեռլինի շրջանային դատարանը արգելել է «Mitteldeutscher Rundfunk» հեռուստաընկերությանը հեռարձակել փաստագրական ֆիլմ՝ Գերմանիայում հայկական մաֆիայի վերաբերյալ։


== Պարգևներ ==
Մխիթար Գոշի մեդալ


=== Դիվանագիտական աստիճան ===
Ունի արտակարգ դեսպանորդ և լիազոր նախարարի դիվանագիտական աստիճան։


== Ծանոթագրություններ ==


== Արտաքին հղումներ ==
Զրույց դեսպանի հետ. Աշոտ Սմբատյան
Կաիկ

Կաիկ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Սղերդ տանող ճանապարհից հարավ, Ֆարկին գյուղաքաղաքից 22-23 կմ արևմուտք, Տիգրիս գետի ձախ վտակներից մեկի աջ ափին՝ սարավանդի վրա։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ջուրա (ֆիլմ)

«Ջուրա» (ղրղզ.՝ Жоро), խորհրդային գեղարվեստական ֆիլմ, որը նկարահանել է ռեժիսոր Ադոլֆ Բերգունկերը 1964 թվականին «Կիրգիզֆիլմ» կինոստուդիայում։ Գեորգի Տուշկանի համանուն արկածային վեպի էկրանավորումն է (1940)։
Ֆիլմի պրեմիերան տեղի է ունեցել Կիրգիզստանում 1964 թվականի օգոստոսին, Մոսկվայում՝ 1965 թվականի փետրվարի 1-ին։
Այս ֆիլմը Տուշկանի վեպի միակ էկրանավորումը չէ․ 1985 թվականին թողարկվել է «Ջուրան՝ որսորդը Մին Արխարից» մինի-սերիալը ռեժիսորներ Սայդո Կուրբանովի և Վիկտոր Միրզայանցի կողմից։


== Սյուժե ==
1920-ականների վերջը և 1930-ականների սկիզբը Կիրգիզստանում։ Կարմիր բանակի զորամասերն անզիջում պայքար են մղում Միջին Ասիայում բասմաչության դեմ։
Ֆիլմը պատմում է երիտասարդ կիրգիզ որսորդ Ջուրայի բնավորության կայացման մասին, որը հայտնվել է Պամիրն ընդգրկած հեղափոխական իրադարձությունների արագ շրջապտույտում։ Ներկայացվում է դարավոր նախապաշարմունքներով լի սովորական որսորդ պատանուց մինչև գիտակից, բասմաչների հետ շատ մարտերում թրծված, հեղափոխության մեծ գաղափարներին հավատացած հասուն մարտիկ դառնալու դժվարին ուղին։


== Դերերում ==
Մամբեթ Ասանբաև – Ջուրա
Դարկուլ Կույուկովա – Այշա, Ջուրայի մայրը
Մուրատբեկ Ռիսկուլով – Կոզուբայ
Նուրկան Տուրսունբաև-Մուսա
Յուրի Ռոդիոնով – Իվաշկո
Ռոզա Տաբալդիևա – Զեյնեբ
Ժուրախոն Ռահմոնով – Բասմաչ
Կամասի Ումուրզակով – Քուչակ
Շամշի Տյումենբաև – ակսակալ
Նուրմուխան Ժանտուրին – Թաղայ
Սովետբեկ Ջումադիլով – Շարաֆ
Նաբի Ռահիմով – Բալբակ
Ալմազ Կիրգիզբաև – էպիզոդ
Մեդել Մանիյազով – էպիզոդ
Սաբիրա Կումուշալիևա – էպիզոդ
Իսքենդեր Ռիսկուլով – էպիզոդ
Տոլումաշ Օկեև – էպիզոդ


== Ծանոթագրություններ ==


== Արտաքին հղումներ ==
«Ջուրա» ֆիլմը youtube կայքում
Cup of China 2014

«Cup of China 2014», 2013-2014 թվականներին կայացած գեղասահքի առաջնություն (Գրան պրի)։ Անցկացվել է Չինաստանի Շանհայ քաղաքում, 2015 թվականի նոյեմբերի 9-ին։ Առաջնության կազմակերպիչները եղել են Չինաստանի գեղասահքի ասոցիացիայի անդամները։
Առաջնությունը կայացել է մի քանի կատեգորիաներով՝ տղամարդկանց, կանանց, զույգերով և պար սառույցի վրա։


== Արդյունք ==


=== Տղամարդկանց ===


=== Կանանց ===


=== Զույգեր ===


=== Պար սառույցի վրա ===


== Ծանոթագրություններ ==


== Արտաքին հղումներ ==
ISU GP Cup of China 2014
Նոյեմբերյանի շրջան

Նոյեմբերյանի շրջան, Հայկական ԽՍՀ, ապա՝ Հայաստանի Հանրապետության վարչատարածքային միավոր այժմյան Տավուշի մարզի հյուսիսում։ Գտնվում էր ՀԽՍՀ հյուսիսային մասում, սահմանակից էր Վրացական ԽՍՀ-ին և Ադրբեջանական ԽՍՀ-ին։ Կազմավորվել է 1937 թվականի դեկտեմբերի 31-ին։ Տարածությունը 538 կմ² է, բնակչություն՝ 29 700 (1987), խտությունը՝ 55,2 մարդ։


== Բնակավայրեր ==
Նոյեմբերյանի շրջանի վարչական կենտրոնը Նոյեմբերյան ավանն էր։ Ուներ 2 քտա (Նոյեմբերյան, Այրում), 2 ավանային, 9 գյուղական խորհուրդ։ Բնակավայրերն են՝


== Պատմություն ==
Նոյեմբերյանի շրջանի տարածքը հին ժամանակներից ի վեր եղել է Հայաստանի կազմում՝ Երվանդունիների (մ.թ.ա. 570-201) և Արտաշեսյանների (մ.թ.ա. 189-1) թագավորության ժամանակ։ Ավելի ուշ Նոյեմբերյանի շրջանի տարածքը կազմել է Մեծ Հայքի Գուգարք նահանգի մի մասը։ 9-րդ դարի վերջից մտել է Բագրատունյաց թագավորության, 972-1113 թվականը՝ Կյուրիկյան թագավորության, ապա՝ Զաքարյան իշխանապետության մեջ։ 14-16-րդ դարերում այն մտել է մոնղոլական, ապա՝ կարակոյունլու և ակկոյունլու թուրքմենական պետությունների մեջ։
Պարսկական տիրապետության ժամանակ Նոյեմբերյանի շրջանը Վրացական թագավորության կազմում էր, իսկ 1801 թվականից Վրաստանի և Հայաստանի հյուսիսարևելյան մի քանի գավառների հետ միացվել է Ռուսական կայսրությանը՝ Ելիզավետպոլի նահանգի Ղազախի գավառի, 1919-20 թվականներին՝ Դիլիջանի գավառի Բարանա գավառամասը։
Ճարտարապետական հուշարձաններից նշանավոր են Կողբի (6-րդ դար), Ոսկեպարի (6-7-րդ դարեր) եկեղեցիները, Ղալինջաքար ամրոցը (11-րդ դար), Մշկավանքը (13-րդ դար)։
1937 թվականին ստեղծված շրջանային կուսակցական կազմակերպությունը 1987 թվականին ուներ 77 սկզբնական կուսակցական, 90 կոմերիտական կազմակերպություն։ Լույս էր տեսնում «Ծիածան» շրջանային թերթը։


== Ռելիեֆ և կլիմա ==
Նոյեմբերյանի շրջանը գտնվում է 380-2001 մ (Սարկուտ լեռ) բարձրությունների վրա։ Ունի լեռնային կտրտված մակերևույթ (Գուգարաց լեռներ)։ Կան երկաթի, ցեոլիտի և ֆելզիտ հանքավայրեր։ Տիրապետում են չոր տափաստանային, լեռնաանտառային և լեռնամարգագետնային լանդշաֆտները։
Կլիման բարեխառն է, հունվարի միջին ջերմաստիճանը՝ 1°С-ից մինչև -6°С, հուլիսինը՝ 12-23°С, տարեկան տեղումները՝ 500-700 մմ, վեգետացիայի շրջանը՝ 150-200 օր։ Խոշոր գետերն են Դեբեդը, Բաղանիսը, Ոսկեպարը, Կողբը։ Գործում են Նոյեմբերյանի բազմաստիճան, Զեյթունի, Հաղթանակի, Զողասի ջրամբարի և այլ ջրհան կայանները։


== Տնտեսություն ==
Տնտեսության առաջատար ճյուղերն են սննդի արդյունաբերությունը, փայտամշակումն ու գյուղատնտեսությունը։ Արտադրանքի ծավալով առաջատար են Այրումի պահածոների, Լալվարի սովխոզ գործարանները, գլխավորող պանրագործարանը, Նոյեմբերյանի և Բագրատաշենի անտառտնտեսությունները։
Գյուղատնտեսության առաջատար ճյուղերն են անասնապահությունն ու պտղաբուծությունը (առավելապես դեղձի արտադրությունը)։ Մշակում են նաև հացահատիկ, ծխախոտ, բանջարեղեն և կերային կուլտուրաներ։ Կար 17 խորհրդային տնտեսություն։ Ավտոճանապարհների երկարությունը 180 կմ է, երկաթուղին՝ 6 կմ (Այրում)։ Ուներ կապի հանգույց՝ 14 բաժանմունքով։
1986-87 ուսումնական տարում գործում էր 15 միջնակարգ, 4 ութամյա, 1 տարրական, 2 մարզական, 1 երաժշտական, 1 գեղարվեստի դպրոց, 1 պրոֆտեխնիկական ուսումնարան։ 1987 թվականին շրջանում կար 23 գրադարան, 8 մշակույթի տուն, 11 ակումբ, 2 հիվանդանոց, 6 ամբուլատորիա։


== Պատկերասրահ ==

		
		


== Տես նաև ==
Հայկական ԽՍՀ վարչական բաժանում
Թևգետ (գետակ)

Թևգետ, գետակ Հայաստանի Գեղարքունիքի մարզում։ Սկիզբ է առնում Զառիվար լեռան արևմտյան լանջից և Ճամբարակ քաղաքում աջից միախառնվում Գետիկին։ Երկարությունը՝ 4,5 կմ։


== Ծանոթագրություններ ==
Ռյոդելմայեր

Ռյոդելմայեր (գերմ.՝ Rödelmaier), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 942 մարդ (դեկտեմբերի 31, 2010 թվական)։ Զբաղեցնում է 6.28 կմ² մակերես տարածք։


== Ծանոթագրություններ ==


== Արտաքին հղումներ ==
Պաշտոնական կայք
Դուբրովկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка, բաշկիրերեն՝ Дубровка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեբե (երգչուհի)

Մարիա Նևես Ռեբոյեդո Վիլա (իսպ.՝ María Nieves Rebolledo Vila, հայտնի է Բեբե անունով, մայիսի 9, 1978(1978-05-09), Վալենսիա, Իսպանիա), իսպանացի երգչուհի, Latin Grammy Awards մրցույթի հաղթող, պարբերաբար նկարահանվել է ֆիլմերում։


== Կենսագրություն ==
Բեբե Ռեբոյեդոն երգել է մանուկ հասակից, նրա ծնողները աշխատել և երգել են «Surberina» ժողովրդական երգի խմբում։ Բեբեն, որպես երգչուհի հայտնի է դարձել 1995 թվականին, երբ սկսեց երգել «Vanagloria» խմբում։
Մեկ տարի անց նա մեկնել է Մադրիդ և սկսել ուսումնասիրել թատերական արվեստը, բայց 2001 թվականին նա արդեն երգիչ և երգերի հեղինակ էր, Թստրեմադուրայում հաղթող է ճանաչվել։
2004 թվականին դուրս է եկել նրա առաջին ալբոմը՝ «Pafuera Telarañas», բայց այս ալբոմը նա թողարկել է անհանգստությամբ։
Բեբե Ռեբոյեդոն աջակցել է իր երգերով Ֆերնանդո Կոլոմոյի «Հարավային Գրանադա» (Al sur de Granada) և Հեսուս Բենելի «Ոսկե Մոսկվա» ֆիլմերին (Oro de Moscú)։ 2006 թվականին նա նկարահանվել է Խոսա Լուիս Կուերդի «Փերիների դաստիարակությունը» ֆիլմում (La educación de las hadas), որի համար առաջադրվել է լավագույն դերասանուհի մրցանակին և արժանացել է արձանկի՝ իսպանական կինոակադեմիայի կողմից, որպես լավագույն երգի հեղինակ։ Նախկինում նա արժանացել էր մրցանակի Միգել Բարդեմայի «Անխոհեմ» ֆիլմում նկարահանվելու համար (Incautos)։
Բեբեն միշտ համեմատում էր իր կատարած աշխատանքը թատրոնում և երգարվեստում։ Նա եղել է Մոսկվայում, ԱՄՆ-ում, Եվրոպայում։
Բեբեն ունեցել է աղջիկ (2001 թվականին)։


== Սկավառակագրություն ==


=== Ստուդիայի ալբոմներ ===
2004` Pafuera Telarañas
2005` Pafuera Telaranas (Special Edition)
2009` Y punto
2009` Y punto (Special Edition)
2012` Un pokito de rocanrol


=== Սինգլեր ===
2004` Malo
2011` K.I.E.R.E.M.E.


=== Ֆիլմագրություն ===
«Անհանգիստ Աննա» (Caótica Ana) - 2007
«Փերիների դաստիարակում» (La educación de las hadas) - 2006
«Հետք» (Busco) - 2006
«Մոսկվայի ոսկի» (El oro de Moscú) - 2003
«Գրանադայի հարավում» (Al sur de Granada) - 2003
«Բոլոր հայտնվածների միջով» (TB) (Entre cien fuegos) - 2002


== Ծանոթագրություններ ==


== Արտաքին հղումներ ==
Բեբեի պաշտոնական կայքը Archived 2009-02-06 at the Wayback Machine.
Բեբեի երկրպագուների կայք Archived 2009-02-26 at the Wayback Machine.
Բեբեն Last.fm-ում
Սաղմոսարան

Սաղմոսարան, Սաղմոսաց գիրք, Հին կտակարանի ամենատարածված գրքերից է, բաղկացած 150 գլխից (ըստ հունական և սլավոնական Աստվածաշնչի՝ 151 գլուխ)։ Գիրքը եբրայերեն կոչվել է Թեհիլլիմ, որ նշանակում է փառաբանություն։ Քնարական այս օրհնությունները եբրայեցիք երգել են քնարի կամ տավիղի նվագակցությամբ, այստեղից էլ՝ սաղմոսարան բառի երկիմաստությունը, նախ՝ սաղմոսներ պարունակող գիրք և, երկրորդ, նվագարան։ Աստվածաշնչի 12 մարգարեները նկարներում միշտ պատկերվել են քնարով, որը սաղմոս է խորհրդանշել։ Միջին դարերից սկսած սաղմոսարան հայերն օգտագործել են իբրև դասագիրք։
Սաղմոսարանի մեկնությամբ շատերն են զբաղվել։ Հայերից սաղմոսարանին անդրադարձել են Դավիթ Անհաղթը, Գրիգոր Նարեկացին։ Իսկ, ըստ էության, Սաղմոսաց գրքի մեկնությամբ զբաղվել է առաջինը Ներսես Լամբրոնացին, ապա՝ Վարդան Բարձրբերդցին։ Հովհաննես Հոլով Կոստանդնուպոլսեցին 1686 թվականին ի մի հավաքելով սաղմոսարանի հայերեն մեկնությունները, հրատարակել է բնագրի հետ մեկտեղ Նահապետ Ագուլեցու խնդրանքով։ Սաղմոսարանի ամենածավալուն մեկնությունը կատարել է Միքայել Չամչյանը՝ Մխիթար Սեբաստացու հանձնարարությամբ։
Միջին դարերում Սաղմոսարանը իբրև առանձին գիրք ընդօրինակել են բազմաթիվ հայ գրիչներ։ Երևանի Մեսրոպ Մաշտոցի անվան Մատենադարանում պահվում է ավելի քան 150 ձեռագիր Սաղմոսարան, որոնցից հնագույնը N« 6473 ձեռագիրն է՝ գրված 1298 թվականին, Գրիգոր գրչի կողմից։ 1565 թվականին Աբգար Թոխաթեցին Վենետիկում առաջինն է տպագրել հայերեն սաղմոսարան։ Այնուհետև մինչև 1800 թվականը սաղմոսարանը ունեցել է 115 հայերեն հրատարակություն։


== Գրականություն ==


== Ծանոթագրություններ ==


== Տես նաև ==
Աբգար Թոխաթեցի
Հովհաննես Ջուղայեցի Քթռեշենց
Նահապետ Խոջա Գուլնազար
NSYNC

’N Sync (նաև *NSYNC), ամերիկյան բոյ բենդ Օռլանդո քաղաքից։ Խումբը ամերիկյան երաժշտական շուկայում մեծ հաջողությունների է հասել հատկապես 1990-ականների վերջին։


== Խմբի պատմություն ==
Խումբը ստեղծվել է Օռլանդոյում 1995 թվականին։ Խմբի անունը կազմվել էր անդամների անունների վերջին տառերից՝ Justin, Chris, Joey, Lansten և JC: Հիթ շքերթներում առաջատար հորիզոնականներ խումբը սկսեց գրավել չորս տարի անց, երբ նրանք գնացին այն պրոդյուսերի մոտ, որը նաև իրենց հակառակորդների՝ Backstreet Boys-ի պրոդյուսերն էր։ Իրենց դեբյուտային սինգլի՝ «I Want You Back»-ի թողարկումը կայացավ 1996 թվականի հոկտեմբերի 7-ին Գերմանիայում։ Եգը հասավ գերմանական հիթ-շքերթների տասնյակ և այնտեղ մնաց մի քանի շաբաթ շարունակ, ինչից հետո թողարկվեց ևս երկու սինգլ։ Իրենց դեբյուտային՝ «*NSYNC» ալբոմը թողարկվեց 1997 թվականի մայիսի 26-ին Գերմանիայում և երկու շաբաթվա ընթացքում հասավ հիթ-շքերթների առաջին հորիզոնական։ 'N Sync-ի նկատմամբ պատանիների հետաքրքրությունն իր գագաթնակետին հասավ 2000 թվականի մարտին, երբ No Strings Attached ալբոմը իր թողարկման հենց առաջին շաբաթում վաճառվեց 2,4 միլիոնի չափով և դարձավ ամենաարագ վաճառված երաժշտական ալբոմը փոփ երաժշտության պատմության մեջ։
Սկսած 2002 թվականից՝ խմբի մենակատար Ջասթին Թիմբերլեյքը սկսեց զբաղվել անհատական կարիերայով, ինչի արդյունքում խումբը սկսեց չթողարկել նոր ձայնագրություններ։ Մեկ այլ մասնակից՝ Լենս Բեսը, հայտարարեց իր համասեռամոլության մասին և քաղաքացիական ամուսնություն կնքեց իր ընկերոջ հետ։


== 2013 թվական ==
2013 թվականի օգոստոսի 25-ին կայացավ խմբի վերամիավորումը MTV Video Music Awards մրցանակաբաշխության բեմում։ Վերամիավորման առիթը Ջասթին Թիմբերլեյքին շնորհվող Մայքլ Ջեքսոնի անվան մրցանակն էր՝ երգարվեստում նրա ունեցած ավանդի համար։
Խումբը պոպուրի կատարեց, որ բաղկացած էր «Gone», «Girlfriend» և լեգենդար հիթ «Bye Bye Bye» երգերից։


== Սկավառակագրություն ==


=== Ալբոմներ ===
26 մայիսի 1997 — *NSYNC'
10 նոյեմբերի 1998 — Home for Christmas
17 նոյեմբերի 1998 — The Winter Album (թողարկվել է միայն Եվրոպայում)
21 մարտի 2000 — No Strings Attached
24 հուլիսի 2001 — Celebrity
25 սեպտեմբերի 2005 — Greatest Hits
25 հունվարի 2010 — The Collection


=== Սինգլներ ===
I Want You Back — 1996
Tearin' Up My Heart — 1997
Here We Go — 1997
For the Girl Who Has Everything — 1997
Together Again — 1997
(God Must Have Spent) A Little More Time on You — 1998
U Drive Me Crazy — 1998
Merry Christmas, Happy Holidays — 1998
Thinking of You (I Drive Myself Crazy) — 1999
Music of My Heart (զուգերգ Գլորիա Էստեֆանի հետ) — 1999
Bye Bye Bye — 2000
It’s Gonna Be Me — 2000
I’ll Never Stop — 2000
This I Promise You — 2000
I Believe In You (զուգերգ Joe-ի հետ) — 2001
Pop — 2001
Gone — 2001
Girlfriend (զուգերգ Nelly-ի հետ) — 2002


=== Վիդեոալբոմներ ===
We Are *NSYNC (13.09.1997)
N The Mix (24.08.1999)
Live From Madison Square Garden (21.10.2000)
Making The Tour (07.09.2001)
Popoddysey Live (20.05.2002)
Most Requested Hit Videos (10.02.2003)


== Արտաքին հղումներ ==
'N Sync խմբի պաշտոնական կայքը Archived 2012-06-27 at the Wayback Machine.
Ֆեյսբուքի պաշտոնական էջը
Արտյոմ Մովսեսյան

Արտյոմ Ժորայի Մովսեսյան (ծնվ. 22 սեպտեմբերի 1967 թ. Երևան), ՀՀ պետական գործիչ։


== Կրթություն ==
1985-1990 թթ. - սովորել և ավարտել է Երևանի պոլիտեխնիկական ինստիտուտի արդյունաբերական էլեկտրոնիկայի ֆակուլտետը՝ էլեկտրոնային տեխնիկայի ինժեների մասնագիտությամբ։
1998 թ. - ավարտել է Երևանի պետական համալսարանի իրավագիտության ֆակուլտետը՝ իրավաբանի մասնագիտությամբ։


== Աշխատանքային գործունեություն ==
1984 թ. - աշխատել է Երևանի ֆրեզերային հաստոցների գործարանում որպես թիթեղագործի օգնական։
1984-1985 թթ. - աշխատել է Երևանի ֆրեզերային հաստոցների գործարանում որպես խառատ։


== Պետական և քաղաքական գործունեությունը ==
1990 թ. ընտրվել է Երևանի Արաբկիրի շրջանային խորհրդի պատգամավոր՝ հինգ տարի ժամկետով։
1991 թ. – ՀՀ էկոնոմիկայի պետական կոմիտեի գյուղատնտեսության և վերամշակման արդյունաբերության բաժնի առաջին կարգի մասնագետ։
1992-1993 թթ. – ՀՀ կառավարության ագրարային ռեֆորմի և սեփականաշնորհման կենտրոնական պետական հանձնաժողովի աշխատակազմի առաջատար մասնագետ։
1993-1996 թթ. – աշխատել է ՀՀ հարկային պետական տեսչությունում որպես գլխավոր մասնագետ։
1995-1999 թթ. - ՀՀ կենտրոնական ընտրական հանձնաժողովի անդամ։
1996-1997 թթ. – ՀՀ Նախագահի աշխատակազմի վերահսկողական ծառայության իշխանության հանրապետական մարմինների բաժնի առաջատար մասնագետ։
1997-1998 թթ. – ՀՀ Նախագահի աշխատակազմի վերահսկողական ծառայության իշխանության հանրապետական մարմինների բաժնի գլխավոր մասնագետ։
1998 թ. – ՀՀ Նախագահի աշխատակազմի վերահսկողական ծառայության իշխանության հանրապետական մարմինների բաժնի վարիչի պաշտոնակատար։
1998 թ. – ՀՀ Նախագահի աշխատակազմի վերահսկողական ծառայության իշխանության հանրապետական մարմինների բաժնի գլխավոր մասնագետ։
1998-1999 թթ. - ՀՀ Նախագահի խորհրդականների գրասենյակի գլխավոր մասնագետ։
1999-2002 թթ. – Հայաստանի Հանրապետության Նախագահի վերահսկողական ծառայության խորհրդատու։
1999-2002 թթ. - Երևանի քաղաքային ընտրական հանձնաժողովի նախագահի տեղակալ
2002-2004 թթ. – ՀՀ Նախագահի աշխատակազմի վերահսկողական ծառայության խորհրդատու։
2003-2004 թթ. - թիվ 6 ընտրատարածքային ընտրական հանձնաժողովի անդամ։
2004-2016 թթ.- ՀՀ Կառավարությանն առընթեր քաղաքացիական ավիացիայի գլխավոր վարչության պետ։


== Պարգևներ և կոչումներ ==
Անանիա Շիրակացու մեդալ։
ՀՀ Ոստիկանության «Համագործակցության ամրապնդման համար» մեդալ։
Միջպետական ավիացիոն կոմիտեի Ն.Ե.Ժուկովսկու անվան մեդալ
«Քաղաքացիական ավիացիայի բնագավառում ավանդի համար» հուշամեդալ։
Զինապարտ է, շարքային։Ամուսնացած է, ունի երկու որդի և երկու դուստր։


== Ծանոթագրություններ ==
Կարախաչ (այլ կիրառումներ)

Կարախաչ, կարող է վերաբերել՝

Կարախաչ - գյուղ Արևմտյան Հայաստանում, Էրզրումի վիլայեթի Սպերի գավառակում
Կարախաչ - գյուղ Արևելյան Հայաստանում, Կարսի մարզի Կարսի գավառում
Ղուզղուն (Տրապիզոնի գավառ)

Անվան այլ կիրառումների համար տե՛ս՝ Ղուզղուն (այլ կիրառումներ)Ղուզղուն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բուքերյան մրցանակ

Բուքերյան մրցանակ (անգլ.՝ Booker Prize), անգլիական գրականության ամենահեղինակավոր մրցանակներից մեկը։ Մինչ 2013 թվականը շնորհվում էր Ազգերի Համագործակցության անդամ հանդիսացող երկրում, Իռլանդիայում կամ Զիմբաբվեում ապրող հեղինակի անգլերենով գրված վեպի համար։ 2014 թվականից, ըստ մրցանակային ֆոնդի նախագահ Ջոնաթան Թեյլորի, այլևս չեն գործում տարածքային ու ազգային սահմանափակումներ։ Հաղթողն ստանում է 50 հազար ֆունտ ստեռլինգի անդորրագիր (մինչ 2002 թվականն այդ գումարը կազմում էր 21 հազար ֆունտ)։ Առաջին մրցանակաբաշխությունը տեղի է ունեցել 1969 թվականին։ 2002 թվականից Բուքերյան մրցանակի հովանավորն է Man ընկերությունների խումբը, այդ պատճառով էլ մրցանակի ամբողջական անվանումն է՝ The Man Booker Prize։
Մրցանակակիրն ընտրվում է հետևյալ կերպ. նախ ամեն տարի փոփոխվող կոմիտեն, որ որի կազմում ընդգրկվում են երկու հրատարակիչ ու մեկական ներկայացուցիչ գրողների, գրական գործակալներից, գրքի վաճառականներից, գրադարաններից ու Բուքերյան մրցանակի հիմնադրամից կազմում են շուրջ հարյուր գրքերի ցանկ։ Նույն կոմիտեն ընտրում է հինգ անդամից կազմված հանձնաժողով, որի անդամ են դառնում, որպես կանոն, առաջատար գրաքննադատներ ու գրողներ, գիտնականներ, հասարակական գործիչներ։ Օգոստոսին հանձնաժողովը հայտարարում է երկար ցանկը (long list), որ ներառում է 12-13 անուն, իսկ սեպտեմբերին այդ ցանկից ընտրվում են կարճ ցանկի (short list) վեց անդամները։ Բուքերյան մրցանակի դափնեկրի անունը հայտարարվում է հոկտեմբերին։
Բուքերյան մրցանակի չորս դափնեկիրներ՝ Ուիլյամ Գոլդինգը, Նադին Գորդիմարն, Ո. Ս. Նայպոլն ու Ջ. Մ. Կուտզեեն, հետագայում ստացան նաև Նոբելյան մրցանակներ։ 1999 թվականին Ջ. Մ. Կուտզեեն դարձավ առաջին հեղինակը, որ երկրորդ անգամ ստացավ Բուքերյան մրցանակ։ Երկու տարի անց այս ձեռքբերումը կրկնեց ավստրիալացի Պիտեր Քերին։ Կարճ ցանկում ամենաշատն ընդգրկվել է բրիտանացի գրող Այրիս Մյորդոկը, ում վեպերը վեց անգամ անցել են Բուքերյան մրցանակաբաշխության եզրափակիչ։


== Հաղթողներ ==


== Տես նաև ==
Բուքերյան միջազգային մրցանակ


== Ծանոթագրություններ ==


== Արտաքին հղումներ ==
Բուքերյան մրցանակի պաշտոնական կայք(անգլ.)
Կեդրովկա (Չեսնոկովկայի վտակ)

Անվան այլ կիրառումների համար տե՛ս՝ Կեդրովկա (այլ կիրառումներ)Կեդրովկա (ռուս.՝ Кедровка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Չեսնոկովկա գետի աջ ափին՝ 10 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լյուդվիգ Բերգեր (ռեժիսոր)

Լյուդվիգ Բերգեր (գերմ.՝ Ludwig Berger, իսկական անունը՝ Լյուդվիգ Բամբերգեր (Ludwig Bamberger), հունվարի 6, 1892(1892-01-06)[…], Մայնց, Գերմանական կայսրություն - մայիսի 18, 1969(1969-05-18)[…], Շլանգենբադ, Ռայնգաու Տաունուս, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), գերմանացի կինոռեժիսոր, սցենարիստ, գրող, հուշավիպագիր, դերասան։ Հեռուստաներկայացումների պիոներներից մեկն է։


== Կենսագրություն ==
Լյուդվիգ Բամբերգերը ծնվել է 1892 թվականի հունվարի 6-ին Մայնցում, հրեական ծագմամբ բանկիր Ֆրանց Բամբերգերի ընտանիքում։ Մյունխենի և Հայդելբերգի համալսարաններում սովորել է արվեստ և գերմանագիտություն։ 1914 թվականին գրել է ատենախոսություն «Յոհան Կոնրադ Զեեկաց։ Տասնութերորդ դարի գերմանացի նկարիչը» թեմայով (Հայդելբերգ, 1916)։ Պատերազմի սկզբում կամավոր մեկնել է ռազմաճակատ, սակայն տուն է ուղարկվել վերոսկրի բորբոքման պատճառով։
Լյուդվիգ Բերգերն զբաղվել է թատերական ռեժիսուրայով և 1916 թվականի մարտի 25-ին Մայնցի քաղաքային թատրոնում բեմադրել է իր «Սիրո այգեպանուհին» պիեսը՝ ըստ Մոցարտի «Թվացյալ այգեպանուհին»։ Հետագա տարիներին աշխատել է Բեռլինի թատրոններում՝ բեմադրելով բազմաթիվ դասական ստեղծագործություններ, հիմնականում Վիլյամ Շեքսպիրից։
1920 թվականից Լյուդվիգ Բերգերը աշխատել է կինոյում։ Նշանակալի են եղել նրա «Մի բաժակ ջուր» և «Կորած կոշիկը» ֆիլմերը (երկուսն էլ նկարահանվել են 1923 թվականին)։ Բերգերի առաջին հնչյունային ֆիլմը՝ «Թափառաշրջիկների արքան», ստեղծվել է 1930 թվականին ԱՄՆ-ում։ Նրա ամենահայտնի ֆիլմն է «Վալսերի մարտը» մյուզիքլը (1933, Ռենատա Մյուլլերի, Հաննա Վաագի ու Վիլլի Ֆրիչի մասնակցությամբ)։
1935 թվականին Լյուդվիգ Բերգերը մեկնել է Անգլիա՝ ճանապարհին լինելով Ֆրանսիայում ու Նիդերլանդներում։ Շուտով նա վերադարձել է Գերմանիա, որտեղ մեկուսի կյանք է վարել Շլանգենբադում։ Նա փորձել է պատվերներ ստանալ Փարիզից ու Լոնդոնից, սակայն արտասահմանում նկարահանել է միայն «Երեք վալս» և «Բաղդադի գողը» ֆիլմերը։ Ֆրանսիական գործողության ժամանակ Լյուդվիգ Բերգերը գտնվել է Նիդերլանդներում և խուսափել ձերբակալությունից՝ օգտագործելով կեղծ փաստաթղթեր։
Պատերազմից հետո Լյուդվիգ Բերգերը շատ է ճանապարհորդել և Գերմանիա է վերադարձել 1947 թվականին։ Նա աշխատել է ԳԴՀ-ում որպես թատրոնի և ռադիոներկայացումների ռեժիսոր՝ կրկին մեծ մասամբ բեմադրելով Շեքսպիրի ստեղծագործություններից։ Միաժամանակ նա գրել է պիեսներ, արձակ գործեր և մենագրություններ։ Նա հաջողության է հասել նաև հեռուստաներկայացումների վրա աշխատելիս։
Լյուդվիգ Բերգերը եղել է Բեռլինի 6-րդ միջազգային կինոփառատոնի ժյուրիի անդամ։
Լյուդբիգ Բերգերը թարգմանել է Շեքսպիրի մի քանի պիեսներ, այդ թվում՝ «Ցիմբելին», «Համլետ» և «Տիմոն Աթենացի»։
Լյուդվիգ Բերգերը մահացել է 1969 թվականի մայիսի 18-ին։ Թաղված է Մայնցի գլխավոր գերեզմանատանը։


== Ֆիլմագրություն ==


== Ստեղծագործություններ ==
Wir sind vom gleichen Stoff, aus dem die Träume sind. Summe eines Lebens, 1953 (ինքնակենսագրություն)
Die unverhoffte Lebensreise der Constanze Mozart, 1955.
Wenn die Musik der Liebe Nahrung ist, 1957.
Das Irdische und das Unvergängliche. Musiker der Romantik, 1963.


== Ծանոթագրություններ ==


== Գրականություն ==
H. Holba, G. Knorr, P. Spiegel. Reclams deutsches Filmlexikon. 1984


== Արտաքին հղումներ ==
Լյուդվիգ Բերգեր (անգլ.) Internet Movie Database կայքում
Լյուդվիգ Բերգերը Գերմանիայի ազգային գրադարանի կատալոգում
Խուլ հնչյուններ

Խուլ հնչյուններ, բաղաձայն հնչյուններ, որոնց արտաբերման ժամանակ, ի հակադրություն ձայնեղ բաղաձայնների և ձայնավորների, ձայնալարերը չեն տատանվում։
Հայերենի խուլ հնչյուններն են պ, տ, կ, փ, թ, ք, ճ, չ, ֆ, ս, շ, խ, հ, որոնցից պայթականները բաժանվում են երկու խմբի՝ պարզ խուլերի՝ պ, տ, կ, ծ, ճ (sourd ըստ Ռուսլոյի և Աճառյանի), և շնչեղ խուլերի (sourd aspiree)՝ փ, թ, ք, ց, չ։ Շշուկային խոսքում խուլ են արտասանվում բոլոր հնչյունները, ընդ որում ձայնավորները միմյանցից տարբերվում են հնչարաններում առաջացող ֆորմանտների միջոցով։
Զելենովկա (այլ կիրառումներ)

Զելենովկա, կարող է վերաբերել՝

Զելենովկա - ավան, Ուկրաինայի Դոնեցկի մարզի Մարյինի շրջանում
Զելենովկա - գյուղ, Ուկրաինայի Խարկովի մարզի Պերվոմայսկի շրջանում
Զելենովկա - գյուղ, Ուկրաինայի Չեռնիգովի մարզի Բախմաչի շրջանում
Զելենովկա - քաղաքատիպ ավան, Ուկրաինայի Խերսոնի մարզի Խերսոնի քաղաքային խորհրդում
Զելենովկա - գյուղ Ռուսաստանի Ռոստովի մարզի Տարասովսկի շրջանում
Չեխքեմ

Չեխքեմ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հայաստանի հողային ֆոնդ

Հայաստանի հողային ֆոնդ, հանրապետության բոլոր հողերի ամբողջությունը։ 
Հողային ֆոնդը բաժանվում է՝

ըստ իրավական կանոնակարգի (ըստ սեփականության սուբյեկտների)
ըստ նպատակային օգտագործման (ըստ գործառնական նշանակության)։Հողային ֆոնդի հողերի բնական, տնտեսական և իրավական վիճակը բնորոշվում է հողային կադաստրով։
Հայաստանի հողային ֆոնդի բաժանումը՝


=== Ըստ վարչատնտտեսական հատկանիշ ===
Ըստ վարչատնտտեսական հատկանիշերի՝ Հայաստանում հողային ֆոնդը բաժանված է 10 վարչական մարզերին և Երևան քաղաքին, այսինքն 926 համայնքներին։ Հանրապետության հողային ֆոնդը կազմում է 2974259,1 հեկտար։


=== Ըստ սեփականության սուբյեկտներ ===
Հայաստանի Հողային օրենսգրքով հանրապետության հողային ֆոնդը ըստ սեփականության սուբյեկտների, բաժանվում է՝ 

Հայաստանի քաղաքացիների և իրավաբանական անձանց սեփականության (487397,5 հեկտար),
համայնքային սեփականության (808998,4 հեկտար),
պետական սեփականության (1677482,1 հեկտար)։


=== Ըստ գործառնական նշանակության ===
Ըստ գործառնական նշանակության՝ հողային ֆոնդ բաժանվում է 

գյուղատնտեսական (71,8%),
բնակավայրերի (4,5 %),
արդյունաբերական ընդերքօգտագործման և այլ արտադրությունների նշանակության օբյեկտների (1 %),
էներգետիկայի, տրանսպորտի, կապի, կոմունալ ենթակառուցվածքների օբյեկտների (0,7%),
հատուկ պահպանվող տարածքների (6,3%),
հատուկ նշանակության (0,3%),
անտառային (13,4%),
ջրային (0,7%),
պահուստային (1,3%) հողերի։
Ասնալկասար

Ասնալկասար (իսպ.՝ Aznalcázar), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 450 կմ2։ Բնակչությունը՝ 4128 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25 կմ հեռավորության վրա։


== Ժողովրդագրություն ==


== Տեսարժան վայրեր ==
Սուրբ Պողոսի եկեղեցի (գոթիկ-մուդեխար ոճ)
18-րդ դարի տներ
Հին շատրվան
Սեռո դել Ալկասար՝ հնէաբանական գտածոների վայր


== Զբոսաշրջություն ==
Տեղակայված լինելով Դոնյանայում (իսպ.՝ Doñana)՝ համարվում է Իսպանիայի ամենակարևոր ազգային զբոսայգիներից և արգելոցներից մեկը։ Ասնալկասարը էկոտուրիզմի կենտրոն է։ Քաղաքն ունի մեկ փոքր հյուրանոց, մեկ իջևանատուն և մեկ իսպանական դպրոց։


== Արտաքին հղումներ ==
Ասնալկասարի պաշտոնական կայք (իսպ.)
Ասնալկասար (իսպ.)
Ասնալկասար (իսպ.)
Տեղեկություն Ասնալկասարի մասին Archived 2008-04-01 at the Wayback Machine. (իսպ.)
Área Recreativa Echarenas en el término municipal de Aznalcázar (իսպ.)
Սեն Մարտեն դե Լե

Սեն Մարտեն դե Լե (ֆր.՝ Saint-Martin-des-Lais), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շևան կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03245։


== Բնակչություն ==
Համայնքի բնակչությունը 2008 թվականին կազմում էր 141 մարդ։


== Տնտեսություն ==
2007 թվականի տվյալներով 87 աշխատունակ տարիքի մարդկանցից (15-64 տարեկան) 59-ը տնտեսապես ակտիվ էին, 28-ը անգործունակ (ակտիվության ցուցանիշը 67,8 %, 1999 թվականին եղել է՝ 81,5 %)։ 59 աշխատունակ բնակիչներից 57-ը աշխատում էին (37 տղամարդ և 20 կին), անաշխատանք էր 2-ը (տղամարդ)։ 28 անգործունակ մարդկանցից 11-ը աշակերտներ կամ ուսանողներ են, 7-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Մարտեն դե Լե» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-20 
«Սեն Մարտեն դե Լե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
(330) Ադալբերտա

(330) Ադալբերտա (անգլ.՝ Adalberta), աստերոիդ աստերոիդների հիմնական գոտում։ Հայտնաբերվել է 1910 թվականի փետրվարի 2-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,469368 ա. մ., առավելագույնը մոտենում է 1,8471 ա. մ. հեռավորության վրա և հեռանում 3,0916 ա. մ.։ Արեգակի շուրջ մեկ ամբողջական պտույտ է կատարում 1417,35 երկրային օրվա ընթացքում, իր ուղեծրով շարժվելով միջինում 0,253995 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(330) Ադալբերտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիրո պատմություն (ֆիլմ)

Անվան այլ կիրառումների համար տե՛ս՝ Սիրո պատմություն (այլ կիրառումներ)Սիրո պատմություն (ֆր.՝ Décalage horaire), 2002 թվականի ֆիլմ։ Ռեժիսոր Դանիել Թոմփսոնի նկարահանած երկրորդ ֆիլմն է։


== Դերերում ==


== Ծանոթագրություններ ==


== Արտաքին հղումներ ==
«Սիրո պատմություն»(անգլ.) ֆիլմը Internet Movie Database կայքում
«Սիրո պատմություն»(անգլ.) ֆիլմը Rotten Tomatoes կայքում
Գենարիոս Ղորղանյան

Գենարիոս Հովսեփի Ղորղանյան (Գենարի Կորգանով, մայիսի 12, 1858(1858-05-12), Ղվարել - մարտի 7, 1890(1890-03-07) կամ ապրիլի 12, 1890(1890-04-12), Դոնի Ռոստով, Դոնի զորքի մարզ, Ռուսական կայսրություն), հայ կոմպոզիտոր, դաշնակահար, մանկավարժ։ Ղորղանյանների տոհմից։
Երգիչներ Հովհաննես Ղորղանյանի և Կոնստանտին Ղորղանյանի, երգչուհիներ Հեղինե, Մարիամ և Նինա Ղորղանյանների եղբայրը։


== Կենսագրություն ==
Գենարիոս Ղորղանյանը ծնվել է Վրաստանի Ղվարելի Կախեթիայում։ Թիֆլիսում աշակերտել է Էդուարդ Էպշտեյնին։ 1874-1876 թվականներին սովորել է Լայպցիգի (դաշնամուր, դասատու՝ Է. Ռայնեկե), 1877-1878 թվականներին՝ Սանկտ Պետերբուրգի (դաշնամուր, դասատու՝ Լուի Բրասեն) կոնսերվատորիաներում։ 1879 թվականից ապրել և ստեղծագործել է Թիֆլիսում։ 1889 թվականին Պյոտր Չայկովսկու խորհրդով կոմպոզիցիայի դասեր է առել Ալեքսանդր Տանեևից։
Գրել է ռոմանսներ Պուշկինի, Ա. Տոլստոյի, Ապոլոն Մայկովի, Ֆետի բանաստեղծությունների տեքստերով, դաշնամուրային երկեր, որոնց մի մասում («Բայաթի», «Նոր բայաթի», «Հայկական ռապսոդիա», «Կովկասյան ռապսոդիա») օգտագործել է հայկական ժողովրդական երգեր ու պարեղանակներ։ Կատարել է աշուղական («Պաղ աղբյուրի մոտ»), ժողովրդական («Սիրուհիս») երգերի մշակումներ։ Լինելով հայ կոմպոզիտորական դպրոցի առաջին ներկայացուցիչներից՝ Ղորղանյանը նպաստել է հայկական պրոֆեսիոնալ երաժշտական ձևերի զարգացմանը։
Ղորղանյանի դաշնամուրային էտյուդները տեղ են գտել Լայպցիգի կոնսերվատորիայի ուսումնական երգացանկում։


== Ծանոթագրություններ ==


== Արտաքին հղումներ ==
Апоян Ш. А. Армянская фортепианная музыка в досоветский период развития // Историко-филологический журнал: Сб. — Ереван, 1959. — С. 152. Archived 2017-10-13 at the Wayback Machine.
Category:Korganov, Genary
(6093) Մակոտո

(6093) Մակոտո (անգլ.՝ Makoto), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 30-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,480014 ա. մ., առավելագույնը մոտենում է 2,1459 ա. մ. հեռավորության վրա և հեռանում 2,8142 ա. մ.։ Արեգակի շուրջ մեկ ամբողջական պտույտ է կատարում 1426,53 երկրային օրվա ընթացքում, իր ուղեծրով շարժվելով միջինում 0,252361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6093) Մակոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8288) 1992 ED17

(8288) 1992 ED17, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,200823 ա. մ., առավելագույնը մոտենում է 1,8376 ա. մ. հեռավորության վրա և հեռանում 2,5641 ա. մ.։ Արեգակի շուրջ մեկ ամբողջական պտույտ է կատարում 1192,55 երկրային օրվա ընթացքում, իր ուղեծրով շարժվելով միջինում 0,301874 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8288) 1992 ED17 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալացցո Դանդոլո

Պալացցո Դանդոլո (իտալերեն՝ Palazzo Dandolo), պալատ Վենետիկի Մեծ ջրանցքի Սան Մարկո շրջանում։


== Պատմություն ==
Պալատը կառուցվել է 14-րդ դարում Դանդոլո ընտանիքի կողմից։ Իր պատմության ընթացքում շենքը փոխել է շատ սեփականատերերի։ 1536 թվականին պալատը վաճառվել է Գրիտի ընտանիքին։ Գրիտիից հետո պալատին տիրել են Միկելե, Մոչենիգո, Բերնարդո ազգանունների ներկայացուցիչները։
Գոյություն ունի մի տարածված մոլորություն, որ այս շենքում ծնվել է դոժ Էնրիկո Դանդոլոն։
Պալացցոյում ներկայումս գտնվում է Hotel Royal Danieli հյուրանոցը։


== Պատկերասրահ ==

		
		


== Տես նաև ==
Վենետիկի պալատների ցանկ


== Ծանոթագրություններ ==


== Արտաքին հղումներ ==
Russo, R. Palazzi di Venezia. — Arsenale, 1998. — ISBN 88-7743-185-7
Պալացցոյի պաշտոնական կայք
Պիեդիմոնտե Էտնեո

Պիեդիմոնտե Էտնեո (իտալերեն՝ Piedimonte Etneo), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 3671 մարդ, 2008 թվականի տվյալներով բնակչության խտությունը կազմում է 141 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 95017։ Հեռախոսային կոդը՝ 095։
Բնակավայրի հովանավորն է համարվում սուրբ Իգնատիյը։ Քաղաքի տոնը նշվում է հուլիսի 31-ին։


== Արտաքին հղումներ ==
Բնակավայրի պաշտոնական կայք (իտալ.)
Աբդուլ Համիդ (այլ կիրառումներ)

Աբդուլ Համիդ կարող է վերաբերել՝

Աբդուլ Համիդ I - Օսմանյան կայսրության սուլթան 1725 - 1789 թթ.։
Աբդուլ Համիդ II - Օսմանյան կայսրության սուլթան 1876 - 1909 թթ.։
Տոր կամրջի հանելուկը

«Տոր կամրջի հանելուկը» (անգլ.՝ The Problem of Thor Bridge), անգլիացի գրող Արթուր Կոնան Դոյլի Շերլոկ Հոլմսի մասին ստեղծագործություններից է։ Ներառված է «Շերլոկ Հոլմսի արխիվը» պատմվածքների ժողովածուի մեջ, որը հրատարակվել է 1927 թվականին։


== Սյուժե ==
Շերլոկ Հոլմսին օգնության հարցով է դիմում հայտնի ոսկի արդյունաբերող Նեյլ Գիբսոնը։ Նրա կնոջը սպանել էին այգում՝ Գիբսոնի կալվածքում գտնվող Տոր կամրջի մոտակայքում։ Բոլոր հանցանշանները վկայում էին, որ մեղավորը տնային երիտասարդ դաստիարակչուհին է՝ օրիորդ Դանբերը, ով դաստիարակում է Գիբսոնի երեխաներին։ Կարծում են, որ Օրիորդ Դանբերին Գիբսոնի սիրուհին է, որն էլ սպանել է նրա օրինական կնոջը՝ նրա տեղը զբաղեցնելու համար։
Մինչ Գիբսոնի այցելությունը Բեյքեր սթրիթ, այնտեղ է գալիս նրա կալվածքը տնօրինողը՝ պարոն Բեյթսը, ով բնութագրում է իր տիրոջը ինչպես «զզվելի սրիկա»։ Հոլմսի և Գիբսոնի շփումը լարված է ընթանում, քանի-որ Գիբսոնը շատ կոպիտ և մեծամիտ մարդ է։ Նա չի ժխտում, որ չէր սիրում իր կնոջը և փորձում էր սիրահետել օրիորդ Դանբերի հետ, բայց բացառում է երիտասարդ դաստիարակչուհու մասնակցությունը սպանությանը։ Վերջիվերջո, Հոլմսը որոշում է սկսել հետաքննությունը միայն երիտասարդ աղջկա համար, քանի-որ Հոլմսը վստահ չէ նրա անմեղության վրա։ Գնալով Գիբսոնի կալվածք Վատսոնի հետ՝ Հոլմսը ուսումնասիրում է հանցագործության վայրը և գտնում է Տոր կամրջի քարե ճաղաշարի վրա փոքրիկ չեչ։
Հաջորդ օրը Հոլմսը և Վատսոնն այցելում են օրիորդ Դանբերին բանտում։ Նա անկեղծ պատմում է, որ նա իրոք հանդիպել է Տոր կամրջի մոտ Գիբսոնի կնոջ հետ, բայց փախչել է, քանի-որ խանդոտ կինը միանգամից նրա վրա է հարձակվել։ Օրիորդ Դանբերի հետ զրույցի վերջում Հոլմսի գլխում մի միտք է ծագում, և շուտով Վատսոնի և տեղի ոստիկան Քովենթրի հետ գնում է Տոր կամուրջ, որպեսզի մի փորձ անցկացնի։ Կապելով ատրճանակի կոթից մի քար՝ Հոլմսը գցում է այդ քարը Տորի կամրջից։ Երբ Հոլմսը բացում է ափը, քարն ընկնում է ներքև, և իր ետևից տանում է ատրճանակը, որը, ձայնեղ հարվածելով ճաղաշարին, նույնպես ընկնում է ջուրը։ Իսկ ճաղաշարին հայտնվում է ևս մեկ չեչ։ Հոլմսը բացահայտում է գործը և պատմում իրադարձությունների հերթականությունը։
Խանդից խելագարվելով՝ Գիբսոնի կինը որոշում է ինքնասպան լինել, բայց ծրագրում է դրա հետ մեկտեղ խորտակել իր երիտասարդ հակառակորդի կյանքը՝ ներկայացնելով որպես մարդասպան։ Նա մի ատրճանակ է դնում դաստիարակչուհու սենյակում, հանդիպման է կանչում կամրջի մոտ, և երբ օրիորդ Դանբերը փախչում է, նա ինքնասպան է լինում, և Հոլմսի բացահայտած հնարքի շնորհիվ, ատրճանակը սուզվում է ջրի տակ։


== Հրատարակումներ ==
Ստեղծագործությունը հրատարակվել է «Вокруг Света» ամսագրում, № 2-ում, 1928 թվականին
«The Problem of Thor Bridge», The Stuff of Argument, [by] Sophie Johnson. [West Melbourne, Victoria, Australia]: Nelson, [1980]. p. 128—139.
«The Problem of Thor Bridge», Illustrated by G. Patrick Nelson. Hearst’s International, 41, No. 2 (February 1922), 6-7, 69; 41, No. 3 (March 1922), 14-15, 60-62.
«The Problem of Thor Bridge», Illustrated by A. Gilbert. The Strand Magazine, 63, No. 374 (February 1922), 94-104; 63, No. 375 (March 1922), 211—217.
«The Crime at Thor Bridge», Sunday Chronicle [Manchester] (February 9, 1930), 9, 19. illus.


== Ծանոթագրություններ ==
Բարաձոր (գետակ)

Անվան այլ կիրառումների համար տե՛ս՝ Բարաձոր (այլ կիրառումներ)Բարաձոր, գետակ, Արևմտյան Եփրատի ձախակողմյան վտակը։ Մայր գետին է միանում Ակն քաղաքից 20-22 կիլոմետր հարավ-արևելք։ Վերին հոսանքը հաճախ ցամաքոմ է։ Նշանակված է Կովկասի 5-վերստանոց քարտեզում։


== Ծանոթագրություններ ==
Բրաոնե

Բրանոե  (իտալերեն՝ Braone) քաղաք Իտալիայում, Լոմբարդիա մարզի Բրեշիա գավառում։
Բնակչությունը հասնում է 1041 մարդու 2008 թվականի մարդահամարի տվյալներով։ Հեռախոսային կոդն Է 0364, իսկ փոստային ինդեքսը 25040։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0364 434043
Էլեկտրոնային հասցե։ info@comune.braone.bs.it
Պաշտոնական կայք։ http://www.comune.braone.bs.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մանսուր Սուրուշ

Մանսուր Սուրուշ (տաջ.՝ Мансур Суруш, Մանսուր Սաիդալիևի Սայֆիդդինով, 1954, Panj District, Խալտոնի մարզ, Տաջիկստան), տաջիկ արձակագիր, դրամատուրգ, լրագրող, թարգմանիչ։


== Կենսագրություն ==
Մանսուր Սուրուշը (Սայֆիդդինով Մանսուր) ծնվել է 1954  թվականի դեկտեմբերի 19-ին Տաջիկստանի Պյանջսկի շրջանում։ 1977 թվականին ավարտել է Տաջիկստանի պետական համալսարանի բանասիրության ֆակուլտետում,  1988 թվականին՝ Տաշքենդի բարձրագույն կուսակցական դպրոցի ժուռնալիստիկայի ֆակուլտետը։ 1977-1992 թվականներին եղել է  «Տաջիկսկի սովետ» (այժմ՝ Ջումխուրիյատ) թերթի թարգմանիչը, «Կոմունիստական Տաջիկստան» (այժմ՝ «Ժողովրդական թերթ») թերթի թղթակից, «Գրականություն և արվեստ» բաժանմունքի վարիչ, «Տաջիկստան» ամսագրի խմբագրի տեղակալ։ 1993-2005 թվականներին եղել է Տաջիկստանի նախագահի գրասենյակի պատասխանատու պաշտոնյա, 2005-2009 թվականներին՝  «Минбари халқ» գլխավոր խմբագիր, 2009 թվականից՝ Տաջիկստանի Հանրապետության Նախագահի ավագ խորհրդական։


== Ստեղծագործություններ ==
Գրում է տաջիկերեն և ռուսերեն լեզուներով։ Դուշանբեում հրատարակվել են Սուրուշի «Վտարանդիները», «Զմռսված մեղք», «Ազրոիլի նշանակետը», «Ոսկե կամուրջ» գրքերը, «Զալա» վիպակը և այլ ստեղծագործություններ։ Դուշամբեի ռուսական դրամատիկական թատրոնում և Չկալովսկում բեմադրվել են «Երկար, երկար արձագանք», «Դուք ինձ դեռ կհասցնեք սպանել», «Ես քեզնից չեմ գանգատվում, իմ դար», «Խալիֆ-արագիլը» պիեսները։ Որոշ պատմվածքներ տպագրվել են «Նաշ սովրեմեննիկ» և «Օգոնյոկ» ամսագրերում։ Սուրուշի ստեղծագործություններն առանձնանում են բարոյական և սոցիալական խնդիրների բացառիկ սրությամբ և ինքնատիպ պատկերներով, ներկայացնում են ժամանակակից մարդու կյանքը տարբեր իրադրություններում։


== Գրականություն ==
Ковтун Марина Борисовна. Жанрово - стилевые искания в творчестве Мансура Суруша. - Душанбе, 2003. - 127 с.
Ковтун Марина Борисовна. Жанрово - стилевые искания в творчестве Мансура Суруша. - Душанбе, 2004. - 97 с.
Мансур Сурӯш ( Сайфиддинов Мансур) // Адибони Тоҷикистон. - Душанбе, 2003. - С.527-529.
Абдухолиқ Набавӣ. Шамсиддини Солеҳ. Намози бомдоди нависанда. // Адабиёт ва санъат. - 2009. - 11 июл.


== Ծանոթագրություններ ==
Ռոջեր Էդենս

Ռոջեր Էդենս (անգլ.՝ Roger Edens, նոյեմբերի 9, 1905(1905-11-09), Hillsboro, Տեխաս, ԱՄՆ - հուլիսի 13, 1970(1970-07-13), Լոս Անջելես, Կալիֆոռնիա, ԱՄՆ), ամերիկացի կոմպոզիտոր, վերադաշնակող, պրոդյուսեր։


== Կենսագրություն ==
Ռոջեր Էդենսը ծնվել է Տեխասի Հիլսբորո քաղաքում՝ շոտլանդական-իռլանդական ընտանիքում։ Նա աշխատել է Բրոդվեյում որպես համերգավար և դիրիժոր։ Ռոջերը 1932 թվականին գնաց Paramount Pictures ստուդիո, Հոլիվուդում իր պրոտեկտոր Էթել Մերմանի հետ, ով կատարում էր նրա շատ երգեր։ 1935-ին նա միացավ MGM-ին` որպես երաժշտական ռեժիսոր և երբեմն էլ որպես կոմպոզիտոր և գործիքավորող, մասնավորապես, հեղինակեց շատ երաժշտական համարներ Ջուդի Գառլենդի համար։ Նա նաև դերասանական դեր է կատարել «Մեղեդի» մյուզիքլում (1936):
«Օսկարի» ռեկորդակիրը կոմպոզիտորների շարքում անընդմեջ մրցանակների քանակի համար  «Զատիկական շքերթ» (1948) կինոնկարների համար, «Ապամոնտաժումը քաղաքում »(1949 թ.) և «Էնին ստանում է ձեր զենքը»(1950) կինոնկարների համար։ Ընդհանուր առմամբ, Էդենսը 8 անգամ առաջադրվել է ամերիկյան կինոյի գլխավոր մրցանակին։ Ավելին, առաջին հինգ փորձերն անհաջող էին։


== Անձնական կյանք ==
Կալիֆոռնիա տեղափոխվելուց առաջ Էդենսը ամուսնացած էր Մարթա Լա Պրելի հետ, բայց երկարատև բաժանման պատճառով նրանց ամուսնությունը խզվեց։ Մինչ այդ նա արդեն խոստովանել էր Ջուդի Գառլենդին, որ ունի միասեռական հակումներ։ Նա երկար տարիներ կապ է ունեցել դրամատուրգ և սցենարիստ Լեոնարդ Գերշի հետ։


== Մահ ==
Նա մահացել է քաղցկեղից 1970 թվականի հուլիսի 13-ին, Լոս Անջելեսում։ Նա թաղված է Վեսթվու գերեզմանատանը։


== Ծանոթագրություններ ==
Ռենա Սառա Էքման

Ռենա Սառա Էքման (անգլ.՝ Rena Sarah Eckman, մարտի 30, 1868(1868-03-30), Schenley, Gilpin Township, Արմստրոնգ շրջան, Փենսիլվանիա, ԱՄՆ - նոյեմբերի 8, 1946(1946-11-08), Փիթսբուրգ, Փենսիլվանիա, ԱՄՆ), ամերիկացի դիետոլոգ, Սննդի և դիետայի ակադեմիայի հիմնադիր անդամ, Փենսիլվանիայի դիետայի ասոցիացիայի հիմնադիր։ Շաքարային դիաբետի բուժման վերաբերյալ 1916 թվականին հրատարակված գրքի համահեղինակն է։


== Վաղ կյանք ==
Սերենա Սառա Էքմանը ծնվել է Փենսիլվանիա նահանգի Շենլի քաղաքում, Էնդրյու Լ. Էքմանի և Էլիզաբեթ Ջեյն Սիվերս Էքմանի ընտանիքում։ Նրա ծնողները ֆերմեր էին։ Մանկավարժություն է ուսանել Ինդիանայի պետական մանկավարժական քոլեջում, տնտային տնտեսություն (անգլ.՝ Home economics)՝ Դրեքսելի համալսարանում։ Մագիստրոսի կոչում է ստացել Կոլումբիայի համալսարանի մանկավարժական քոլեջից։


== Գործունեություն ==
Էքմանը եղել է հիվանդանոցային դիետոլոգ։ Մինչև 1915 թվականը եղել է Մասաչուսեթսի ընդհանուր հիվանդանոցի  և 1918 թվականին Կոլումբիայի համալսարանի դիետոլոգ։ 1921 թվականին Էքմանը եղել է Միչիգանի հիվանդանոցի գլխավոր դիետոլոգը։ 1923 թվականին Չիկագոյում համագործակցել է Մայքլ Ռիս հիվանդանոցի հետ։ 1926-1942 թվականներին եղել է  Փիթսբուրգի Մոնտեֆիոր հիվանդանոցի գլխավոր դիետոլոգը։
Եղել է Ամերիկյան դիետայի ասոցիացիայի հիմանդիր, ինչպես նաև գործադիր խորհրդի անդամ։ Ելույթներով հանդես է եկել Կանանց ակումբում, հանդես է եկել 1941 թվականին Փենսիլվանիայի դիետիկ ասոցիացիայի (հիմնադրվել է Էքմանի աջակցությամբ) և Մերիլենդի դիետիկ ասոցիացիայի ժողովներին։
Հեղինակել է The Starvation (Allen) Treatment of Diabetes (1916, Լյուիս Վեբ Հիլի հետ համատեղ) գիրքը, որտեղ ներկայացնում է Մասսաչուսեթսի ընդհանուր հիվանդանոցում շաքարախտով հիվանդների բուժման Ֆրեդերիկ Մեդիսոն Ալենի կիրառած դիետիկ պրոտոկոլը։ Գրել է նաև սննդի թափոնների և գետնանուշի ալյուրի սպիտակուցի արժեքի վերաբերյալ։


== Հետագա կյանք ==
1941 թվականի մարտին տուժել է Փենսիլվանիայի Բադեն քաղաքում գնացքի վթարի հետևանքով։ Մահացել է 1946 թվականին Փիթսբուրգի Մոնտեֆիոր հիվանդանոցում, 78 տարեկան հասակում։


== Ծանոթագրություններ ==